Δήμος Αγίου Νικολάου

ΑΠΟΣΤΟΛΗ ΧΑΙΡΕ ΜΑΡΙΑ - Project Hail Mary - Κινηματοθεάτρου REX
2026-04-02 21:00 - 2026-04-04 21:00 (Europe/Athens) | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο καθηγητής φυσικών επιστημών Ράιλαντ Γκρέις ξυπνάει σε ένα διαστημόπλοιο έτη φωτός μακριά από το σπίτι του χωρίς να θυμάται ποιος είναι ή πώς βρέθηκε εκεί. Καθώς η μνήμη του αρχίζει να επιστρέφει, αρχίζει να ανακαλύπτει την αποστολή του: να λύσει τον γρίφο της μυστηριώδους ουσίας που προκαλεί το σβήσιμο του ήλιου. Πρέπει να επιστρατεύσει τις επιστημονικές του γνώσεις και τις κάπως ανορθόδοξες ιδέες του για να σώσει τη Γη από την εξαφάνιση… αλλά μια απροσδόκητη φιλία ίσως τον βοηθήσει ώστε να μην χρειαστεί να το κάνει μόνος του.
Κατάλληλο για άνω των 13 ετών
Γενική είσοδος : 5 ευρώ
Ώρα : 21:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/project-hail-mary-rex-3/

«Οι ΕΛΕΓΕΙΕΣ ΤΗΣ ΑΝΟΙΞΗΣ» μια ανοιξιάτικη εκδήλωση λατρευτικής μουσικής του Λυκείου των Ελληνίδων Αγίου Νικολάου στο κινηματοθέατρο «Δρήρος» στη Νεάπολη
2026-04-04 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Καθώς πλησιάζουμε την εβδομάδα των Παθών, το Λύκειον των Ελληνίδων Αγίου Νικολάου διοργανώνει το Σάββατο του Λαζάρου 4 Απριλίου 2026 την ανοιξιάτικη εκδήλωση Λατρευτικής Μουσικής «ΟΙ ΕΛΕΓΕΙΕΣ ΤΗΣ ΑΝΟΙΞΗΣ» στο κινηματοθέατρο «Δρήρος» στη Νεάπολη.
Η χορωδία της Ιεράς Μητροπόλεως Πέτρας και Χερρονήσου, μικροί μαθητές του ΛτΕ, υμνωδοί και παραδοσιακοί μουσικοί ενώνουν τις φωνές και τις μελωδίες τους σε μια συγκινητική πορεία από το Άγιο Πάθος στην Ανάσταση.
Ώρα έναρξης : 20:00
Οργάνωση : Λύκειον των Ελληνίδων Αγίου Νικολάου
Υπό την αιγίδα της Ιεράς Μητροπόλεως Πέτρας & Χερρονήσου
Είσοδος Ελεύθερη

Τελευταία Κλήση - Κινηματοθέατρο «REX»
2026-04-05 21:00 - 2026-04-08 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Παραμονή Πρωτοχρονιάς του 2000. Μια κλοπή όπλων από ένα στρατόπεδο. Ένας γνωστός εγκληματίας κρατάει όμηρο μια οικογένεια στο Παγκράτι και απειλεί να την ανατινάξει αν δεν εμφανιστεί ζωντανά στην τηλεόραση. Ένα τηλεοπτικό κανάλι σε αναβρασμό και την αστυνομία να κοιτάζει έναν δραπέτη να την εκθέτει για πολλοστή φορά. Όλοι τους νήματα σε έναν ιστό που κάποιοι υφαίνουν στο παρασκήνιο.
Κατάλληλο για άνω των 15 ετών
Γενική είσοδος : 5 ευρώ
Ώρα : 21:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/last-call-rex-2/

Η γιορτή του πένθους, το τραγούδι της απώλειας » Μια μουσική παράσταση με τον Λουδοβίκο των Ανωγείων στο κινηματοθέατρο REX
2026-04-07 20:30 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο Δήμος Αγίου Νικολάου φιλοξενεί την Μεγάλη Τρίτη 7 Απριλίου 2026 τον Λουδοβίκο των Ανωγείων στο κινηματοθέατρο REX με τη μουσική παράσταση «Η γιορτή του πένθους», το τραγούδι της απώλειας.
Μαζί του οι εξαιρετικοί καλλιτέχνες του Μαρίνα Δακανάλη (τραγούδι), Στέλλα Σειραγάκη (τραγούδι), Αριστείδης Χατζησταύρου (κιθάρα), Σοφία Μαυρογενίδου (φλάουτο), Δημήτρης Οικονομάκης (μπάσο).
Ώρα έναρξης 20:30
Είσοδος ελεύθερη
«Η γιορτή του πένθους, το τραγούδι της απώλειας» είναι ένα έργο όπου η μάνα θρηνεί για την οριστική απώλεια του λατρεμένου της γιού ! Μοιρολόγια από την ορεινή Κρήτη μια συνέχεια από την εποχή του Ομήρου.
Η γιορτή του «πένθους» μια παράσταση λατρείας με τραγούδια της απώλειας. Μοιρολόγια της Κρήτης «ερωτικές ελεγείες» όπως τα ονόμασε ο Μάνος Χατζιδάκις.
Τα βαθιά τραγούδια αγάπης ειπωμένα από την Μαρίνα Δακανάλη και την Στέλλα Σειραγάκη όπου αναπτύσσεται ένας θεατρικός μονόλογος γύρω από τον οποίο στήνεται όλη η παράσταση .
Το μουσικοθεατρικό έργο αφορά το ναυάγιο του οχηματαγωγού «Ηράκλειον» στη Φαλκονέρα .Ένας νεαρός ναύτης ο Λάκης Καραμπίνης 19 ετών χάνει τη ζωή του και η μητέρα του αφηγείται σπαρακτικά την ιστορία του χαμού του.
Θα ακουστούν λυπημένα τραγούδια αλλά και τραγούδια αισθηματικά. Με το παράπονο του ερωτευμένου που χάνει και εκείνου που δεν βρίσκει ανταπόκριση αφού κάθε ερωτευμένος που «χάνει» βιώνει ένα μικρό θάνατο.
Λίγα λόγια για το έργο του
Ο Λουδοβίκος των Ανωγείων εμφανίζεται το 1985 με το άλμπουμ «Μοιρολόγια». τραγούδια λύπης, λόγια γυναικών για το θάνατο αγαπημένων προσώπων από το ορεινό χωριό του, τ’ Ανώγεια της Κρήτης.
Ο Μάνος Χατζιδάκις στο πρόσωπο του Λουδοβίκου ανακάλυψε αυτό το ιδιόμορφο είδος τραγουδιού που σε λυτρώνει με το να σε λυπεί. Για πρώτη φορά στην ιστορία της Κρήτης ο Λουδοβίκος μ’ ένα μαντολίνο μελοποίησε και τραγούδησε μοναδικά τα μοιρολόγια. Όπου εμφανίζεται ο κόσμος κλαίει. Αυτή του η ικανότητα να συγκινεί, συνεχίζεται μέχρι σήμερα.
Με τα 13 άλμπουμ που έχει γράψει μέχρι τώρα, πάντα στο μοναχικό του δρόμο, γράφει και τραγουδάει τον έρωτα, εκείνον που δε φαίνεται. Λέει «για την αγάπη ανάβουμε δύο κεριά, ένα στην ανάμνηση κι ένα στην προσδοκία».
Ο Μάνος Χατζιδάκις έλεγε ότι «ο Λουδοβίκος είναι μία μουσικοποιητική παρουσία. Ο ήχος του έρχεται από το άρωμα του κρητικού βουνού και δεν κολακεύει εύκολα αισθήματα. Η μουσική του είναι λαϊκή, βγαλμένη από ακριβό «φίλτρο».

"Στον Κόσμο των Ζώων” Κινηματοθέατρο «REX»
2026-04-13 18:00 - 2026-04-15 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/fersou-fisika-rex/
Η φιλόζωη νεαρή Μέιμπελ χρησιμοποιεί μια ευφυή νέα τεχνολογία που έχει σχεδιαστεί για να «μετατρέπει» την ανθρώπινη συνείδηση σε ρομποτικά ζώα που μοιάζουν με αληθινά, και αποκτά ως άβαταρ έναν κάστορα, αποκαλύπτοντας μυστήρια μέσα στον ζωικό κόσμο πέρα από οτιδήποτε θα μπορούσε να φανταστεί.
ΠΡΟΒΟΛΕΣ από Δευτέρα 13/4 έως και Τετάρτη 15/4
Ώρα: 18:00
Γενική Είσοδος: 5€
Κατάλληλο για όλους

“Είσαι Έτοιμος; 2” Κινηματοθέατρο «REX»
2026-04-13 21:00 - 2026-04-15 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/ready-or-not-2-here-i-come-rex/
Λίγα λεπτά αφότου επιβίωσε της σφοδρής δολοφονικής επίθεσης από την οικογένεια Λε Ντομάς, η Γκρέις ανακαλύπτει ότι έχει φτάσει στο επόμενο επίπεδο του εφιαλτικού παιχνιδιού -και αυτή τη φορά με την αποξενωμένη αδελφή της, Φέιθ, στο πλευρό της. Η Γκρέις έχει μόνο μία ευκαιρία να επιβιώσει, να κρατήσει την αδελφή της ζωντανή και να διεκδικήσει την Ανώτατη Θέση του Συμβουλίου που ελέγχει τον κόσμο. Τέσσερις αντίπαλες οικογένειες την κυνηγούν για τον θρόνο, και όποιος κερδίσει θα κυβερνά τα πάντα.
ΠΡΟΒΟΛΕΣ από Δευτέρα 13/4 έως και Τετάρτη 15/4
Ώρα:21:00
Γενική Είσοδος: 5€
Κατάλληλο για άνω των 17 ετών

«Βότκα Μολότοφ» Κινηματοθέατρο ΡΕΞ
2026-04-16 21:15 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Η μεγάλη θεατρική επιτυχία της Ελένης Ράντου, «Βότκα Μολότοφ», βασισμένη στη διασκευή του Νηλ Σάιμον πάνω σε διηγήματα του Άντον Τσέχωφ, συνεχίζεται για 3η χρονιά και κάνει στάση στον Άγιο Νικόλαο, στο Κινηματοθέατρο ΡΕΞ, την Πέμπτη 16 Απριλίου 2026, στις 21:15.
Πρόκειται για μια παράσταση γεμάτη χιούμορ, ρυθμό, συγκίνηση και δυνατές ερμηνείες, σε σκηνοθεσία του Νικορέστη Χανιωτάκη, ενώ στον ρόλο του Άντον Τσέχωφ εμφανίζεται ο Τάσος Χαλκιάς.
Προπώληση: https://www.more.com/gr-el/tickets/theater/botka-molotof/ και στο Βιβλιοπωλείο Καρτέρη
Λίγα λόγια για το έργο
Ο Άντον Τσέχωφ σκιαγραφεί χαρακτήρες τόσο από τα αστικά κέντρα, όσο και από την επαρχία της προεπαναστατικής Ρωσίας, μεγεθύνοντας με γλαφυρό τρόπο, αλλά πάντα με συμπάθεια, τις συνήθειες, τις εμμονές τους, τους φόβους τους, την προσήλωσή τους στα μικροσυμφέροντά τους, την αφέλειά τους, αλλά και την πονηριά τους. Επί σκηνής, παρελαύνουν χαρακτηριστικοί τύποι της εποχής και της κοινωνίας του: από δασκάλες και νταντάδες, μέχρι παπάδες και οδοντίατροι. Όλοι οι ήρωες παραδίδονται, πανανθρώπινοι και παντοτινοί, στην κρίση όλων μας για το «χθες», το «σήμερα» και το «αύριο».
Η Ελένη Ράντου τιτλοφόρησε τη διασκευή της «Βότκα Μολότοφ», κλείνοντας το μάτι στους θεατές για τη θεατρική «έκρηξη» γέλιου και συγκίνησης που ετοιμάζονται να βιώσουν. Το κείμενό της διαθέτει γλωσσική αμεσότητα και χιουμοριστική σπιρτάδα. Οι τσεχοφικοί ήρωες, με όλα τους τα κουσούρια, τα λάθη, τους καημούς και τους πόθους τους, θα μοιραστούν μαζί μας το δάκρυ τους, το μελαγχολικό χαμόγελό τους και το λυτρωτικό γέλιο τους. Σε μια εποχή που ο διαφορετικός χαρακτήρας, η διαφορετική, από ιδεολογικά και εθνικά στερεότυπα, άποψη, ακόμα και το αντίθετο φύλο ή η διαφορετική φυλή, όπως και η διαφορετική πολιτική ένταξη, αντιμετωπίζονται με μια ανθρωποφαγική σχεδόν διάθεση, με κηρύγματα μίσους και απαξίωσης, η αγάπη του Τσέχωφ για τον άνθρωπο, καθώς και το χιούμορ του μπορούν να αποδειχθούν καταλυτικά.
Ο Νικορέστης Χανιωτάκης στήνει μια σύγχρονη παράσταση γοργών ρυθμών, με νεύρο, ευρηματικότητα και θεατρική ευφορία, με οκτώ εξαιρετικούς ηθοποιούς. Επί σκηνής, θα δούμε και τον ίδιο τον Άντον Τσέχωφ, μέσα από την ερμηνεία του Τάσου Χαλκιά.

Παίζουν (αλφαβητικά):
Τζένη Διαγούπη
Τάσος Χαλκιάς
Νικορέστης Χανιωτάκης
Λυδία Σγουράκη
Φωτεινή Μπαξεβάνη
Χάρης Μαυρουδής
Φώτης Σπύρος

Super Mario Galaxy: Η Ταινία Κινηματοθέατρο «Δρήρος»
2026-04-17 18:00 - 2026-04-19 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Super Mario Galaxy: Η Ταινία”
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/super-mario-galaxy-the-movie-driros/
Ο Μάριο και ο Λουίτζι μαζί με την πριγκίπισσα Πιτς ξεκινούν μια περιπέτεια στα πέρατα του διαστήματος και σε όλο τον γαλαξία. Εκεί θα γνωρίσουν την πριγκίπισσα Ροζαλίνα και θα έρθουν αντιμέτωποι με τον βασιλιά Μπάουζερ και τον γιο του.
Γενική Είσοδος: 5€
ΠΡΟΒΟΛΕΣ από Παρασκευή 17/04 έως και Κυριακή 19/04
Ώρα:18:00
Κατάλληλο για όλους

“Primavera”Κινηματοθέατρο «Δρήρος»
2026-04-17 20:00 - 2026-04-19 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/primavera-driros/
Αρχές του 18ου αιώνα. Το Ospedale della Pietà είναι το μεγαλύτερο ορφανοτροφείο της Βενετίας, αλλά και το μέρος όπου τα πιο ταλαντούχα από τα ορφανά κορίτσια που ζουν εκεί μυούνται στη μελέτη της μουσικής. Η ορχήστρα του είναι μία από τις πιο φημισμένες στον κόσμο. Η Σεσίλια είναι 20 ετών – έχει περάσει σχεδόν όλη της τη ζωή στο Pietà και είναι μια εξαιρετική βιολίστρια. Η τέχνη ανοίγει το μυαλό της, όχι όμως και τις πόρτες του ορφανοτροφείου: αυτό είναι το μοναδικό μέρος όπου μπορεί να παίξει μουσική, πίσω από ένα κιγκλίδωμα, για τους πλούσιους ευεργέτες του ιδρύματος. Μέχρι που ένας αέρας άνοιξης αναστατώνει ξαφνικά τη ζωή της και όλα αλλάζουν με την άφιξη του νέου δασκάλου βιολιού. Το όνομά του είναι Αντόνιο Βιβάλντι.
ΠΡΟΒΟΛΕΣ από Παρασκευή 17/04 έως και Κυριακή 19/04
Ώρα:20:00
Γενική Είσοδος: 5€
Κατάλληλο για άνω των 12 ετών

Από Τι Είμαστε Φτιαγμένοι - Κινηματοθέατρο ΡΕΞ
2026-04-17 20:30 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Μια ξεχωριστή κινηματογραφική εμπειρία θα έχουν την ευκαιρία να απολαύσουν οι θεατές την Παρασκευή 17 Απριλίου 2026, στις 20:30, στο Κινηματοθέατρο ΡΕΞ στον Άγιο Νικόλαο, με την ειδική προβολή του ντοκιμαντέρ «Από Τι Είμαστε Φτιαγμένοι» (The Stuff We Are Made Of), παρουσία του Ελληνοϊρανού σκηνοθέτη Σιαμάκ Ετεμάντι και συντελεστών της ταινίας.
Η προβολή διοργανώνεται σε συνεργασία της Ένωσης Γονέων και Φίλων ΑμεΑ Επαρχίας Μεραμπέλλου και του Δήμου Αγίου Νικολάου, μέσω της Δημοτικής Ανώνυμης Εταιρείας Αγίου Νικολάου (Δ.Α.Ε.Α.Ν.), με την υποστήριξη του Περιφερειακού Τμήματος Κρήτης του Συνδέσμου Κοινωνικών Λειτουργών Ελλάδος.
Η εκδήλωση θα πλαισιωθεί από ανοιχτή συζήτηση με το κοινό, με τη συμμετοχή του σκηνοθέτη και της υπεύθυνης παραγωγής Ανδριάννας Θεοχάρη, προσφέροντας μια ουσιαστική ευκαιρία διαλόγου γύρω από τα ζητήματα που αναδεικνύει η ταινία.
Πρόκειται για το πρώτο μεγάλου μήκους ντοκιμαντέρ του Ελληνοϊρανού δημιουργού, το οποίο εξερευνά με ευαισθησία και ειλικρίνεια τον έρωτα, την επιθυμία και τη σεξουαλικότητα μέσα από το πρίσμα της αναπηρίας, αμφισβητώντας στερεότυπα και ανοίγοντας νέες οπτικές γύρω από την ανθρώπινη εμπειρία.

Πληροφορίες Εκδήλωσης
Χώρος: Κινηματοθέατρο ΡΕΞ
Ημερομηνία: Παρασκευή 17 Απριλίου
Ώρα: 20:30
Διάρκεια: 98 λεπτά
Γενική είσοδος: 5€
Προβολή με προσβάσιμους υπότιτλους

Κλείστε εύκολα online τα εισιτήρια σας εδώ: https://www.ticketbox.gr/ekdilosi/the-stuff-we-are-made-of/
Γενική Είσοδος: 5€

Λίγα λόγια για την ταινία
Ο Άρης, ένας νέος τετραπληγικός φοιτητής ψυχολογίας, ξεκινά την πτυχιακή του εργασία για τα στερεότυπα γύρω από τη σεξουαλικότητα των ατόμων με αναπηρία – μια έρευνα που εξελίσσεται σε πενταετές προσωπικό ταξίδι.
Αναζητώντας απαντήσεις για την επιθυμία, την οικειότητα (intimacy) και τη σεξουαλικότητα, ο Άρης γνωρίζει ανθρώπους που αλλάζουν την οπτική του: από την Κατερίνα Βρανά μέχρι τον Δημήτρη Ζώρζο, τον πρώτο επαγγελματία σεξουαλικό βοηθό στην Ελλάδα· από νεαρά ζευγάρια στα πρώτα βήματα της σχέσης τους έως συντρόφους ζωής που βίωσαν την απώλεια των αγαπημένων τους.
Μεταβαίνοντας από την προσωπική αναζήτηση σε μια συλλογική εξερεύνηση της επιθυμίας και της σεξουαλικότητας, η ταινία αμφισβητεί καθιερωμένες αντιλήψεις και διευρύνει τα όρια του τι θεωρείται επιθυμητό και ποιος θεωρείται φορέας επιθυμίας.

Σημείωμα σκηνοθέτη (απόσπασμα)
«Γνώρισα τον Άρη πριν από έξι χρόνια, στη διάρκεια ενός μικρού κινηματογραφικού πρότζεκτ για την αναπηρία και τον αθλητισμό. Καθώς ταξιδεύαμε μαζί για τις ανάγκες των γυρισμάτων, μου μίλησε για την πτυχιακή του εργασία, μια έρευνα γύρω από τα στερεότυπα που περιβάλλουν τη σεξουαλική ζωή των ατόμων με αναπηρία στην Ελλάδα.
Πολύ γρήγορα έγινε σαφές ότι η έρευνά του ήταν βαθιά προσωπική: ένας τρόπος να αντιμετωπίσει τους δικούς του φόβους και τα δικά του ερωτήματα. Όσο τον άκουγα, συνειδητοποιούσα πόσο κοινές ήταν πολλές από αυτές τις αγωνίες. Η αναπηρία του λειτουργούσε σαν μεγεθυντικός φακός για ανασφάλειες που όλοι κουβαλάμε. Από αυτές τις συζητήσεις γεννήθηκε η ιδέα της ταινίας.
Τι είναι αυτό με το οποίο ερωτευόμαστε; Ένα «τέλειο» σώμα; Ένα όμορφο μυαλό; Μια μυρωδιά, μια παρουσία, μια ανεπιτήδευτη ζωτικότητα; Τι είναι ο έρωτας και ποιος έχει πρόσβαση σε αυτόν; Είναι δικαίωμα ή δώρο;
Στην ελληνική μυθολογία και κουλτούρα, ο έρωτας αντιμετωπίζεται διαχρονικά ως μια παραλυτική δύναμη, μια κατάσταση που εξισώνει τους πάντες, καταργώντας τις διαφορές και τοποθετώντας μας στην ίδια ευάλωτη θέση: αυτή του ερωτευμένου.
Η ταινία ακολουθεί τον Άρη από την αποφοίτησή του και έπειτα, σε ένα πιο προσωπικό ταξίδι, καθώς συναντά ανθρώπους των οποίων η εμπειρία της αναπηρίας έχει διαμορφώσει την ερωτική τους ζωή. Ανάμεσά τους ο Δημήτρης Ζώρζος, ο πρώτος Έλληνας σεξουαλικός βοηθός για άτομα με αναπηρία· ο Γιώργος και η Έλλη, ένα διαφορετικά ικανό ζευγάρι (inter-abled) με μια ιστορία αγάπης που εκτείνεται σε τρεις δεκαετίες και δύο ηπείρους· και η Κατερίνα Βρανά, μία από τις πιο γνωστές Ελληνίδες stand-up κωμικούς, που έχει ενσωματώσει την αναπηρία της στον πυρήνα της κωμωδίας της.
Με κάθε συνάντηση, ένα ακόμη κομμάτι του παζλ μπαίνει στη θέση του. Η ταινία δεν αναζητά οριστικές απαντήσεις, αλλά θέτει το ερώτημα τι σημαίνει να αγαπάς, να επιθυμείς και, τελικά, να είσαι άνθρωπος: τρωτός, ευάλωτος, αλλά γεμάτος ζωή και επιθυμία».
Σιαμάκ Ετεμάντι, Σκηνοθέτης

Super Mario Galaxy: Η Ταινία - Κινηματοθέατρο «REX»
2026-04-18 18:00 - 2026-04-22 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο Μάριο και ο Λουίτζι μαζί με την πριγκίπισσα Πιτς ξεκινούν μια περιπέτεια στα πέρατα του διαστήματος και σε όλο τον γαλαξία. Εκεί θα γνωρίσουν την πριγκίπισσα Ροζαλίνα και θα έρθουν αντιμέτωποι με τον βασιλιά Μπάουζερ και τον γιο του.
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/super-mario-galaxy-the-movie-rex/
Κατάλληλο για όλους
Γενική Είσοδος: 5€
Ώρα: 18:00

Το Μυστικό Του Δάσους - Κινηματοθέατρο «REX»
2026-04-18 21:00 - 2026-04-22 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Σε ένα νησί, η μυστηριώδης εξαφάνιση μιας οικογένειας τουριστών διαταράσσει τη φαινομενικά ήρεμη ζωή της τοπικής κοινωνίας. Ο αστυνόμος Αντώνης, παρά τις επίμονες προσπάθειές του, οδηγείται σε αδιέξοδο. Τα στοιχεία είναι ελάχιστα και τα στόματα παραμένουν κλειστά. Απελπισμένος, στρέφεται στον παιδικό του φίλο Κώστα -έναν πρώην αστυνομικό που έχει αποσυρθεί μετά από μια αποτυχημένη επιχείρηση εξάρθρωσης διεθνούς σπείρας σωματεμπορίας, η οποία κόστισε τη ζωή της οικογένειάς του. Συντετριμμένος από ενοχές, ο Κώστας έχει αποκοπεί από όλους, αρνούμενος να επιστρέψει στη δράση. Όμως, όταν βλέπει τη φωτογραφία της εξαφανισμένης μικρής κόρης και διαπιστώνει την απίστευτη ομοιότητά της με τη δική του χαμένη κόρη, κάτι αλλάζει μέσα του. Η υπόθεση παύει να είναι απλώς μια αστυνομική έρευνα – γίνεται προσωπική υπόθεση.
Κατάλληλο για άνω των 18 ετών
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/to-mystiko-tou-dasous-rex/
Γενική Είσοδος: 5€
Ώρα: 21:00

I Was a Stranger - Κινηματοθέατρο «REX»
2026-04-23 21:00 - 2026-04-29 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Όταν μια σύρια γιατρός αναγκάζεται να εγκαταλείψει το Χαλέπι μαζί με τη μικρή της κόρη, μια απελπισμένη επιλογή πυροδοτεί μια αλυσίδα γεγονότων που ξεπερνά σύνορα και παρασύρει τέσσερις αγνώστους στην ίδια καταιγίδα. Ένας διακινητής που προσπαθεί να σώσει τον γιο του. Ένας στρατιώτης που παλεύει με τη συνείδησή του. Ένας ποιητής που αναζητά μία πατρίδα. Ένας Έλληνας κυβερνήτης του λιμενικού, διχασμένος ανάμεσα στο καθήκον και την ανθρωπιά. Οι πορείες τους συγκρούονται μέσα σε μια νύχτα στη Μεσόγειο, εκεί όπου η επιβίωση είναι αβέβαιη και η ανθρωπιά αποκαλύπτεται στην πιο ωμή της μορφή.
Ημέρες και ώρες προβολής :
Πέμπτη 23/04 (18:30)
Κυριακή 26/04 (21:00)
Δευτέρα 27/04 (21:00)
Τρίτη 28/04 (21:00)
Τετάρτη 29/04 (18:30)
Κατάλληλο για άνω των 13 ετών
Γενική είσοδος 5€
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/i-was-a-stranger-rex-5/

Δυστυχώς Βρίζω - Κινηματοθέατρο «REX»
2026-04-23 21:00 - 2026-04-29 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Διαγνωσμένος με σύνδρομο Τουρέτ, μια νευρολογική διαταραχή η οποία κάνει το σώμα να φέρεται ανεξέλεγκτα, ο Τζον Ντέιβιντσον μεγαλώνει σε μια Βρετανία της δεκαετίας του 1980 που αδυνατεί να τον κατανοήσει. Αντιμέτωπος με παρεξηγήσεις, κοινωνικά στερεότυπα και προσωπικούς αγώνες, παλεύει να βρει τη φωνή και την ταυτότητά του.
Ημέρες προβολής :
Πέμπτη 23/04
Παρασκευή 24/04
Σάββατο 25/04
Τετάρτη 29/04
Κατάλληλο για άνω των 15 ετών
Γενική είσοδος 5€
Ώρα : 21:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/i-swear-rex-2/

Οικογένεια Ντινοσάουρους - Κινηματοθέατρο «ΔΡΗΡΟΣ»
2026-04-24 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Τι συμβαίνει όταν ο έφηβος Φιλ, στην προσπάθειά του να εντυπωσιάσει τη συμμαθήτριά του, στέλνει κατά λάθος όλη την παρέα… στην εποχή των δεινοσαύρων; Παγιδευμένοι σε μια ζούγκλα γεμάτη προϊστορικούς κινδύνους, ο Φιλ και ο παλαιοντολόγος πατέρας του πρέπει να ενώσουν τις δυνάμεις τους με τον χαμένο στον χρόνο παππού της οικογένειας για να επιβιώσουν! Με σύμμαχο έναν βίγκαν βελοσιράπτορα και εχθρό τον μοχθηρό Τιτανοβόα, η οικογένεια Ντινοσάουρους ξεκινά μια εκρηκτική περιπέτεια.
Κατάλληλο για όλους
Γενική Είσοδος: 5€
Ώρα : 18:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/the-dino-family-driros-2/

Οικογένεια Ντινοσάουρους - Κινηματοθέατρο REX
2026-04-24 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Τι συμβαίνει όταν ο έφηβος Φιλ, στην προσπάθειά του να εντυπωσιάσει τη συμμαθήτριά του, στέλνει κατά λάθος όλη την παρέα… στην εποχή των δεινοσαύρων; Παγιδευμένοι σε μια ζούγκλα γεμάτη προϊστορικούς κινδύνους, ο Φιλ και ο παλαιοντολόγος πατέρας του πρέπει να ενώσουν τις δυνάμεις τους με τον χαμένο στον χρόνο παππού της οικογένειας για να επιβιώσουν! Με σύμμαχο έναν βίγκαν βελοσιράπτορα και εχθρό τον μοχθηρό Τιτανοβόα, η οικογένεια Ντινοσάουρους ξεκινά μια εκρηκτική περιπέτεια.
Ημέρες προβολής
Παρασκευή 24/04
Κυριακή 26/04
Τρίτη 28/04
Κατάλληλο για όλους
Γενική Είσοδος: 5€
Ώρα : 18:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/the-dino-family-rex-2/

Solo Mio - Κινηματοθέατρο «ΔΡΗΡΟΣ»
2026-04-24 20:30 - 2026-04-26 20:30 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Ο Ματ αποταμίευε χρήματα για χρόνια για να πραγματοποιήσει τον γάμο των ονείρων της αγαπημένης του στην Ιταλία, και να σχεδιάσει ένα πολυτελές ταξίδι του μέλιτος. Όταν η αρραβωνιαστικιά του δεν εμφανίζεται στην εκκλησία, ο Ματ αναγκάζεται να πάει μόνος του στο ταξίδι του μέλιτος, κάτι που τον φέρνει σε επαφή με την όμορφη κουλτούρα της Ιταλίας και ανανεώνει το πάθος του για τη ζωή. Στην πορεία, γνωρίζει την Τζία, μια Ιταλίδα που τον βοηθά να ξαναβρεί την πίστη του στην πιθανότητα της αγάπης και της αληθινής ευτυχίας.
Κατάλληλο για άνω των 12 ετών
Γενική είσοδος : 5€
Ώρα : 20:30
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/solo-mio-driros-2/

1ο Adventure Fest
2026-04-25 10:00 - 2026-04-26 10:00 | Λασιθίου
Μια διοργάνωση που στοχεύει να φέρει κοντά σε περιοχές ιδιαίτερου φυσικού κάλλους δημότες και ξένους επισκέπτες
Με στόχο την ανάδειξη περιοχών ιδιαίτερου φυσικού κάλλους ο Δήμος Αγίου Νικολάου διοργανώνει το διήμερο 25 – 26 Απριλίου 2026 το «1ο Adventure Fest» μια αθλητική διοργάνωση που φιλοδοξεί να γίνει θεσμός – μια ευκαιρία για ντόπιους και ξένους επισκέπτες να έρθουν σε επαφή με τη φύση και να γνωρίσουν περιοχές ιδιαίτερου φυσικού κάλλους όπως το αναρριχητικό πεδίο της Πέζας στο Καλό Χωριό, το Φραρώ στην Νεάπολη και τη νησίδα Κολοκύθα που βρίσκεται απέναντι από την Σπιναλόγκα.
Το πρόγραμμα των αθλητικών δράσεων του διημέρου παρουσιάστηκε σε συνέντευξη τύπου που δόθηκε σήμερα (20/4) στο παλιό δημαρχείο παρουσία εκπροσώπων των συλλόγων που στηρίζουν την διοργάνωση αυτή.
Ο αντιδήμαρχος Αθλητισμού Στέργιος Ατσαλάκης αναφερόμενος στην διοργάνωση ενημέρωσε ότι ο Δήμος Αγίου Νικολάου σε συνεργασία με την ΔΑΕΑΝ και την συνδρομή των αθλητικών συλλόγων: Ποδηλατικός Σύλλογος Νεάπολης «Δρήρος», Αθλητικός Ορειβατικός Σύλλογος «Τάλως», Ελληνικός Ορειβατικός Σύλλογος Λασιθίου (ΕΟΣ), με στοχευμένες δράσεις καλεί δημότες και επισκέπτες να έρθουν κοντά στην φύση και να συμμετέχουν στις δραστηριότητες που έχουν προγραμματιστεί. Όπως ο ίδιος ανέφερε ο Δήμος με τις αθλητικές αυτές δράσεις στοχεύει στην ανάδειξη επιμέρους χαρακτηριστικών της ευρύτερης περιοχής, ενώ υπογράμμισε ότι η συμμετοχή και άλλων συλλόγων θα δώσει την δυνατότητα η συγκεκριμένη διοργάνωση να αποτελέσει θεσμό για τα επόμενα χρόνια.
Ο πρόεδρος της ΔΑΕΑΝ Γιώργος Αστρουλάκης σημείωσε ότι ο δήμος με την διοργάνωση αυτή επιθυμεί να προβάλει όλες τις περιοχές της ενδοχώρας. Ο ίδιος ευχαρίστησε τους αθλητικούς συλλόγους για την συνδρομή τους υπογραμμίζοντας ότι : «ανάβουμε την σπίθα ώστε να προστεθούν και άλλες προτάσεις στο μέλλον και ο κόσμος να αγκαλιάσει τις διοργανώσεις αυτές.
Ο Κώστας Βλαστός πρόεδρος Ε.Ο.Σ Λασιθίου χαιρετίζοντας την πρωτοβουλία του δήμου και της ΔΑΕΑΝ για το «1ο Adventure Fest» είπε ότι το Μεραμπέλλο είναι ένας τόπος προικισμένος από την φύση έχει μεγάλο μήκος ακτογραμμών και παραλίες με κρυστάλλινα νερά, υπέροχα βουνά φαράγγια δάση που συνθέτουν ένα ιδιαιτέρου κάλλους τοπίο.
Δεχτήκαμε με χαρά – ανέφερε – την πρόταση του δήμου που αποτελεί μια ακόμα ευκαιρία να αναδειχτούν οι φυσικές ομορφιές αυτού του τόπου και να δοθεί το ερέθισμα σε όσους επιθυμούν να βγουν στη φύση το επόμενο διήμερο και να συμμετάσχουν σε κάποιο από τα τρία αθλήματα που έχουν προγραμματιστεί.
Ο Λασιθίου προγραμματίζει (26/4) αγώνα τρεξίματος στη νήσο Κολοκύθα.
Ο αγώνας θα ξεκινήσει στις 10:00το πρωί της Κυριακής, η εκκίνηση θα γίνει από τους Μύλους (Κανάλι Ελούντας). Η διαδρομή θα είναι κυκλική στο νησί της Κολοκύθας και θα έχει μήκος περίπου 7, 5 χιλ.
Για τους μικρούς δημότες προγραμματίζεται ένας ακόμα αγώνας 1 χιλ.
Ο Κώστας Βλαστός ευχήθηκε οι αγώνες να έχουν την αυτή να έχει την προσδοκώμενη επιτυχία να έχει διάρκεια και να καθιερωθούν στην συνείδηση του κόσμου ως μια υψηλή διοργάνωση.
Ο πρόεδρος του Αθλητικού Ορειβατικού Συλλόγου «Τάλως» Δημήτρης Κουλουγουσίδης αναφέρθηκε στους αγώνες αναρρίχησης που θα πραγματοποιηθούν στην Πέζα Καλού Χωριού (πιστοποιημένο αναρριχητικό πεδίο) . Οι αγώνες ξεκινούν στις 10:00 π.μ και θα διαρκέσουν έως τις 14:00. Στους συμμετέχοντες θα δοθεί εξοπλισμός από τον σύλλογο.
Τέλος ο Νίκος Φαιτός πρόεδρος Ποδηλατικού ομίλου «Δρήρος» ενημέρωσε ότι οι ποδηλατικές διαδρομές στην περιοχή του Φραρώ (25/4) αφορούν παιδιά ηλικίας 6-7 ετών (μικρή διαδρομή) και 12-17 ετών (μεγαλύτερη διαδρομή)
Στο τέλος των αγώνων αυτών θα υπάρχει μια ανοιχτή διαδρομή που θα μπορεί όποιος θέλει να συμμετέχει ελεύθερα με το ποδήλατο του, ενώ απαραίτητη είναι η χρήση κράνους.
Να σημειώσουμε ότι το μεσημέρι της Κυριακής 26/4 στην κεντρική πλατεία της Νεάπολης θα πραγματοποιηθούν οι απονομές στους νικητές των αγώνων ενώ η εκδήλωση που θα πραγματοποιηθεί είναι ανοικτή για όλους τους συμμετέχοντας.

Τρίχες Κατσαρές - Κινηματοθέατρο «REX»
2026-05-07 18:00 - 2026-05-12 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
To σκανδαλιάρικο τρολ Ρούλης Κατσαρούλης ζει ασφαλές κάτω από το έδαφος στο ειδυλλιακό νησί του Μπόρνχολμ μαζί με την οικογένειά του και όλα τα άλλα τρολ. Στο νησί, η ζωή είναι γεμάτη από διασκεδαστικές πτήσεις με νυχτερίδες, πάρτι σε σπηλιές, αλλά και πάρα πολλούς κανόνες. Ιδιαίτερα ένας κανόνας δεν πρέπει ποτέ να παραβιαστεί: ποτέ μην ανεβαίνεις στην επιφάνεια, γιατί οι άνθρωποι είναι επικίνδυνοι! Όμως, ο Ρούλης Κατσαρούλης είναι ένας μικρός ταραχοποιός που δεν καταλαβαίνει ακριβώς τι πρέπει να κάνει με όλους αυτούς τους κανόνες. Μια μέρα ακούγεται ένας ξαφνικός θόρυβος από την επιφάνεια της γης και αυτός τρυπώνει στον κόσμο των ανθρώπων για να δει τι συμβαίνει. Απροσδόκητα, η μικρή του αδελφή τον ακολουθεί και αυτό που ξεκινά ως μια αθώα εξόρμηση για τους δύο, γρήγορα εξελίσσεται σε μια μεγάλη περιπέτεια, γεμάτη κινδύνους, μαγεία και εμπειρίες μεγαλύτερες από οτιδήποτε θα μπορούσε ποτέ να ονειρευτεί ο Ρούλης.
Κατάλληλο για όλους
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/curly-burly-rex-2/
Γενική Είσοδος: 5€

Michael - Κινηματοθέατρο «REX»
2026-05-07 21:00 - 2026-05-12 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Η βιογραφία αφηγείται την ιστορία της ζωής του Μάικλ Τζάκσον πέρα από τη μουσική, ακολουθώντας την πορεία του από τότε που αναδείχθηκε ως εκπληκτικό ταλέντο και επικεφαλής των Jackson Five, ωσότου εδραιώθηκε ως ένας αδιαφιλονίκητος δημιουργός με ακλόνητο όραμα και τη φιλοδοξία να καθιερωθεί ως ο καλλιτέχνης με την κορυφαία σκηνική παρουσία. Η ταινία φωτίζει τόσο την προσωπική του ζωή όσο και μερικές από τις πιο εμβληματικές του εμφανίσεις από τα πρώτα χρόνια της σόλο καριέρας του, προσφέροντας στο κοινό μια θέση στην πρώτη σειρά για να γνωρίσει τον Μάικλ Τζάκσον όπως ποτέ ξανά. Η ιστορία ξεκινά εδώ.
Κατάλληλο για άνω των 13 ετών
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/michael-rex/
Γενική Είσοδος: 5€

Τρίχες Κατσαρές - Κινηματοθέατρο «ΔΡΗΡΟΣ»
2026-05-08 18:00 - 2026-05-10 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
To σκανδαλιάρικο τρολ Ρούλης Κατσαρούλης ζει ασφαλές κάτω από το έδαφος στο ειδυλλιακό νησί του Μπόρνχολμ μαζί με την οικογένειά του και όλα τα άλλα τρολ. Στο νησί, η ζωή είναι γεμάτη από διασκεδαστικές πτήσεις με νυχτερίδες, πάρτι σε σπηλιές, αλλά και πάρα πολλούς κανόνες. Ιδιαίτερα ένας κανόνας δεν πρέπει ποτέ να παραβιαστεί: ποτέ μην ανεβαίνεις στην επιφάνεια, γιατί οι άνθρωποι είναι επικίνδυνοι! Όμως, ο Ρούλης Κατσαρούλης είναι ένας μικρός ταραχοποιός που δεν καταλαβαίνει ακριβώς τι πρέπει να κάνει με όλους αυτούς τους κανόνες. Μια μέρα ακούγεται ένας ξαφνικός θόρυβος από την επιφάνεια της γης και αυτός τρυπώνει στον κόσμο των ανθρώπων για να δει τι συμβαίνει. Απροσδόκητα, η μικρή του αδελφή τον ακολουθεί και αυτό που ξεκινά ως μια αθώα εξόρμηση για τους δύο, γρήγορα εξελίσσεται σε μια μεγάλη περιπέτεια, γεμάτη κινδύνους, μαγεία και εμπειρίες μεγαλύτερες από οτιδήποτε θα μπορούσε ποτέ να ονειρευτεί ο Ρούλης.
Κατάλληλο για όλους
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/curly-burly-driros/
Ώρα: 18:00
Γενική Είσοδος: 5€

Michael - Κινηματοθέατρο «ΔΡΗΡΟΣ»
2026-05-08 20:30 - 2026-05-10 20:30 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Η βιογραφία αφηγείται την ιστορία της ζωής του Μάικλ Τζάκσον πέρα από τη μουσική, ακολουθώντας την πορεία του από τότε που αναδείχθηκε ως εκπληκτικό ταλέντο και επικεφαλής των Jackson Five, ωσότου εδραιώθηκε ως ένας αδιαφιλονίκητος δημιουργός με ακλόνητο όραμα και τη φιλοδοξία να καθιερωθεί ως ο καλλιτέχνης με την κορυφαία σκηνική παρουσία. Η ταινία φωτίζει τόσο την προσωπική του ζωή όσο και μερικές από τις πιο εμβληματικές του εμφανίσεις από τα πρώτα χρόνια της σόλο καριέρας του, προσφέροντας στο κοινό μια θέση στην πρώτη σειρά για να γνωρίσει τον Μάικλ Τζάκσον όπως ποτέ ξανά. Η ιστορία ξεκινά εδώ.
Κατάλληλο για άνω των 13 ετών
Ώρα: 20:30
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/michael-driros/
Γενική Είσοδος: 5€

Οι Μαλλιαροί Ντετέκτιβ - Κινηματοθέατρο "REX"
2026-05-14 18:00 - 2026-05-20 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο Τζορτζ είναι ένας βοσκός που διαβάζει αστυνομικά μυθιστορήματα στα αγαπημένα του πρόβατα κάθε βράδυ, υποθέτοντας ότι δεν είναι δυνατόν να καταλαβαίνουν. Όταν όμως ένα μυστηριώδες περιστατικό διαταράσσει τη ζωή στο αγρόκτημα, τα πρόβατα συνειδητοποιούν ότι πρέπει να γίνουν ντετέκτιβ. Καθώς ακολουθούν τα στοιχεία και ερευνούν τους υπόπτους, αποδεικνύουν ότι ακόμα και τα πρόβατα μπορούν να είναι ικανά να λύνουν εγκλήματα!
Κατάλληλο για όλους
Γενική Είσοδος: 5€
Ώρα: 18:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/the-sheep-detectives-rex/

Mortal Kombat II - Κινηματοθέατρο "REX"
2026-05-14 21:00 - 2026-05-20 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο Τζόνι Κέιτζ και οι σύμμαχοι του έρχονται αντιμέτωποι στην τελική μάχη ενός προς ενός, για να νικήσουν τη σκοτεινή κυριαρχία του Σάο Καν που απειλεί την ίδια την ύπαρξη του Earthrealm και των υπερασπιστών του.
Κατάλληλο για άνω των 17 ετών
Γενική Είσοδος: 5€
Ώρα: 21:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/mortal-kombat-ii-rex/

Οι Μαλλιαροί Ντετέκτιβ - Κινηματοθέατρο “ΔΡΗΡΟΣ”
2026-05-15 18:00 - 2026-05-17 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Ο Τζορτζ είναι ένας βοσκός που διαβάζει αστυνομικά μυθιστορήματα στα αγαπημένα του πρόβατα κάθε βράδυ, υποθέτοντας ότι δεν είναι δυνατόν να καταλαβαίνουν. Όταν όμως ένα μυστηριώδες περιστατικό διαταράσσει τη ζωή στο αγρόκτημα, τα πρόβατα συνειδητοποιούν ότι πρέπει να γίνουν ντετέκτιβ. Καθώς ακολουθούν τα στοιχεία και ερευνούν τους υπόπτους, αποδεικνύουν ότι ακόμα και τα πρόβατα μπορούν να είναι ικανά να λύνουν εγκλήματα!
Κατάλληλο για όλους
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/the-sheep-detectives-driros/
Ώρα: 18:00
Γενική Είσοδος: 5€

Ο Διάβολος Φοράει Prada 2 - Κινηματοθέατρο “ΔΡΗΡΟΣ”
2026-05-15 20:30 - 2026-05-17 20:30 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Στους μοντέρνους δρόμους της Νέας Υόρκης και στα κομψά γραφεία του περιοδικού Runway, η Μιράντα Πρίστλι, λίγο πριν τη συνταξιοδότηση ενώνει τις δυνάμεις της με την Άντι Σακς για να αντιμετωπίσει την Έμιλι Τσάρλτον, την πρώην βοηθό που πλέον έχει γίνει αντίπαλος.
Κατάλληλο για άνω των 13 ετών
Ώρα: 20:30
Γενική Είσοδος: 5€
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/the-devil-wears-prada-2-driros/

Michael - Κινηματοθέατρο REX
2026-05-16 21:15 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Η βιογραφία αφηγείται την ιστορία της ζωής του Μάικλ Τζάκσον πέρα από τη μουσική, ακολουθώντας την πορεία του από τότε που αναδείχθηκε ως εκπληκτικό ταλέντο και επικεφαλής των Jackson Five, ωσότου εδραιώθηκε ως ένας αδιαφιλονίκητος δημιουργός με ακλόνητο όραμα και τη φιλοδοξία να καθιερωθεί ως ο καλλιτέχνης με την κορυφαία σκηνική παρουσία. Η ταινία φωτίζει τόσο την προσωπική του ζωή όσο και μερικές από τις πιο εμβληματικές του εμφανίσεις από τα πρώτα χρόνια της σόλο καριέρας του, προσφέροντας στο κοινό μια θέση στην πρώτη σειρά για να γνωρίσει τον Μάικλ Τζάκσον όπως ποτέ ξανά. Η ιστορία ξεκινά εδώ.
Κατάλληλο για άνω των 13 ετών
Ώρα έναρξης: 21:15
Γενική Είσοδος: 5€
Κλείστε εύκολα online τα εισιτήρια σας εδώ: https://www.ticketbox.gr/ekdiloseis/category/tainies/

Billie Eilish - Hit me Hard and Soft: The Tour - Κινηματοθέατρο REX
2026-05-21 18:30 - 2026-05-24 18:30 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ώρα: 18:30
Πέμπτη 21/05 🔵 Σάββατο 23/05 🔵 Κυριακή 24/05
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/billie-eilish-rex-2/
Γυρισμένη κατά τη διάρκεια της sold-out παγκόσμιας περιοδείας της Μπίλι Άιλις, η ταινία φέρνει μια καινοτόμα νέα συναυλιακή εμπειρία στη μεγάλη οθόνη από μία από τις πιο διάσημες και επιτυχημένες καλλιτέχνιδες της γενιάς της.
Κατάλληλο για άνω των 13 ετών

Top Gun - Κινηματοθέατρο REX
2026-05-21 21:15 - 2026-05-25 21:15 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ώρα: 21:15
Πέμπτη 21/05 🔵 Σάββατο 23/05 🔵 Δευτέρα 25/05
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/top-gun-rex-3/
Για τον εορτασμό της 40ης επετείου της εμβληματικής ταινίας Top Gun του 1986, ετοιμαστείτε να ξαναζήσετε την ταινία στη μεγάλη οθόνη με μια ειδική κινηματογραφική εκδήλωση! Για πρώτη φορά, το Top Gun επιστρέφει στους κινηματογράφους για μια πλήρως αναβαθμισμένη, δυναμική εμπειρία για μια νέα γενιά σινεφίλ και παλιών θαυμαστών.
Κατάλληλο για άνω των 13 ετών

Το Τραγούδι της Μικρής Φάλαινας - Κινηματοθέατρο “ΔΡΗΡΟΣ”
2026-05-22 18:30 - 2026-05-24 18:30 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Ώρα: 18:30
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/the-last-whale-singer-driros/
Ο Βίνσεντ, μια νεαρή μεγάπτερη φάλαινα, είναι ο γιος του τελευταίου Φαλαινοντορεμή, του μυθικού τραγουδιστή των ωκεανών, η μαγική μελωδία του οποίου κρατούσε κάποτε ασφαλείς τις θάλασσες. Γεμάτος αμφιβολίες για τον εαυτό του, ο Βίνσεντ δυσκολεύεται να πιστέψει ότι μπορεί να σταθεί αντάξιος της κληρονομιάς τους.
Κατάλληλο για όλους
